text: Brand på skole ved Søgård
  30 november 2015 kl. 12.08
  Der er brand på en skole ved Søgård, syd for Aabenraa. Ingen tilskadekomne ved branden.. 
  Der er brand på Småskolen Søgårdhus på Flensborg Landevej. Der er ild i den ene længe, men branden er under kontrol, og alle er evakueret, fortæller vagtchef ved Syd- og Sønderjyllands Politi Claus Skovgaard til TV SYD.
  Der er ingen tilskadekomne melder politiet. Syd- og Sønderjyllands Politi er til stede på Småskolen Søgårdhus sammen med brandvæsenet, og der arbejdes fortsat på at slukke branden.
  Småskolen Søgårdhus er et socialpædagogisk opholdssted og intern skole for unge.
  TV SYD har en reporter på stedet, der fortæller, at ilden startede i en sofa. Der er ti elever på skolen, og de er alle i god behold.
  Ved Søgård syd for Aabenraa er der brand i en skole. Alle personer er evakuerede - ingen er kommet til skade. #politidk
  
  